CELEX: 62011CN0132
Language: el
Date: 2011-03-18 00:00:00
Title: Υπόθεση C-132/11: Αίτηση για την έκδοση προδικαστικής αποφάσεως, την οποία υπέβαλε το Oberlandesgericht Innsbruck (Αυστρία) στις 18 Μαρτίου 2011 — Tyrolean Airways Tiroler Luftfahrt Gesellschaft mbH κατά Betriebsrat Bord der Tyrolean Airways Tiroler Luftfahrt Gesellschaft mbH

25.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 186/11
            
         Αίτηση για την έκδοση προδικαστικής αποφάσεως, την οποία υπέβαλε το Oberlandesgericht Innsbruck (Αυστρία) στις 18 Μαρτίου 2011 — Tyrolean Airways Tiroler Luftfahrt Gesellschaft mbH κατά Betriebsrat Bord der Tyrolean Airways Tiroler Luftfahrt Gesellschaft mbH
   (Υπόθεση C-132/11)
   2011/C 186/19
   Γλώσσα διαδικασίας: η γερμανική
   
      Αιτούν δικαστήριο
   
   Oberlandesgericht Innsbruck
   
      Διάδικοι στην υπόθεση της κύριας δίκης
   
   
      Εναγόμενη και εκκαλούσα: Tyrolean Airways Tiroler Luftfahrt Gesellschaft mbH
   
      Ενάγον και εφεσίβλητο: Betriebsrat Bord der Tyrolean Airways Tiroler Luftfahrt Gesellschaft mbH
   
      Προδικαστικά ερωτήματα
   
   
               1)
            
            
               Είναι ασύμβατη με το δίκαιο της Ενώσεως, όπως αυτό ισχύει σήμερα, και ιδίως με το άρθρο 21 του Χάρτη Θεμελιωδών Δικαιωμάτων (σε συνδυασμό με το άρθρο 6, παράγραφος 1, ΣΕΕ), τη γενική αρχή του δικαίου της ΕΕ (άρθρο 6, παράγραφος 3, ΣΕΕ) περί απαγορεύσεως των διακρίσεων λόγω ηλικίας και τα άρθρα 1, 2 και 6 της οδηγίας 2000/78/ΕΚ (1), η ρύθμιση εθνικής συλλογικής συμβάσεως που εισάγει έμμεση διάκριση εις βάρος εργαζομένων μεγαλύτερης ηλικίας καθώς λαμβάνει υπόψη για την κατάταξή τους στις καθοριζόμενες από αυτή μισθολογικές κατηγορίες, και συνεπώς για τον καθορισμό του ύψους του μισθού, μόνο τις δεξιότητες και τις γνώσεις που οι εργαζόμενοι αυτοί απέκτησαν ως αεροσυνοδοί συγκεκριμένης αεροπορικής εταιρίας και όχι πανομοιότυπες δεξιότητες και γνώσεις που αποκτήθηκαν σε άλλη αεροπορική εταιρία του ίδιου ομίλου; Ισχύει αυτό και για τις εργασιακές σχέσεις που συνήφθησαν πριν από την 1.12.2009;
            
         
               2)
            
            
               Μπορεί ένα εθνικό δικαστήριο να θεωρήσει ως μερικώς άκυρη και να μην εφαρμόσει, λόγω του οριζοντίου αμέσου αποτελέσματος των θεμελιωδών δικαιωμάτων της Ενώσεως, ρήτρα περιεχόμενη σε ατομική σύμβαση εργασίας η οποία είναι εμμέσως αντίθετη προς το άρθρο 21 του Χάρτη Θεμελιωδών Δικαιωμάτων, τη γενική αρχή του δικαίου της ΕΕ περί απαγορεύσεως των διακρίσεων λόγω ηλικίας και τα άρθρα 1, 2 και 6 της οδηγίας 2000/78/ΕΚ, κατ’ αναλογική εφαρμογή της αποφάσεως στην υπόθεση Rieser (2) και της νομολογίας στις περιπτώσεις απαγορευμένων συμπράξεων μεταξύ επιχειρήσεων όπως συνέβη στην υπόθεση Béguelin (3);
            
         
      (1)  Οδηγία 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία (ΕΕ L 303, σ. 16).
   
      (2)  Απόφαση της 5ης Μαΐου 2004 στην υπόθεση C-157/02 (Συλλογή 2004, σ. I–1477).
   
      (3)  Απόφαση της 25ης Νοεμβρίου 1971 στην υπόθεση C-22/71 (Συλλογή τόμος 1969-1971, σ. 1001).